例如工程學上用電腦模型模擬機械或者建築物等嘅結構嗰時，就好興假設組成個結構嗰啲柱同樑係剛體唔會變形－原則上，呢個假設係一種理想化，現實世界冇任何嘢係真正嘅剛體，不過如果啲建築材料真係造得好精良，硬淨得好交關，硬淨到要極大嘅力（例如有嚿隕石撞落去）先可以搞到佢變形，而呢啲「極大嘅力」出現嘅機率微乎其微（「有嚿隕石跌落嚟」係一件好少可會發生嘅事件）噉「個結構係剛體」呢一點喺絕大多數時候都會成立，所以個假設雖然唔真實，但唔會對分析嘅準確度造成顯著嘅負面影響，可以照用。